Kick 'em Jenny ligger lengst vest i et område med vulkanske, batymetriske formasjoner, som lengre øst stikker opp av havet i form av øyer. Den aktive vulkanen ligger i en 5 km vid hesteskoformet formasjon dannet ved utrasing. Rasmassene strekker seg 30 km mot vest ut i Grenada-bassenget. Det er så store masser at det er mulig Kick 'em Jenny stakk over havoverflaten før kollapsen og utrasingen.